Ռոբերտ Քոչարեանը աւելի խելացի կը թուէր, այս գետնի վրայ: Այժմ անոր, իր քաղաքացիները Հաագայի դատարան պիտի ներկայացնեն: Երբ ազգակիցդ քեզ կուզէ դատել, օտարը աչքիդ հրեշտակ կ’երեւի: Սա՝ առանց մտնելու մեղաւոր ու անմեղ փնտռելու մանրամասնութեան մէջ: Քոչարեանը կ’ըսէր, եկէ'ք չխառնենք իրար, Հայոց Ցեղասպանումը եւ դիւանական յարաբերութիւնը, իւրաքանչիւրը անջատ խնդիր է: Լաւ կ’ըլլար Սերժ նախագահն ալ նոյն կերպ վարուեր, եւ թուրքին հասկացներ, որ Ցեղասպանութեան ճանաչումը պիտի զարգանայ, անկախ ամէն ինչէ, քանզի ան բովանդակ հայ ժողովրդի դատն է, եւ որեւէ կառավարութիւն, իրաւասու չէ Հայ ժողովուրդի մարդկային տարրական բարոյական պահանջքը անտես ընել: